CELEX: 32014R0069
Language: el
Date: 2014-01-27 00:00:00
Title: Κανονισμός (ΕΕ) αριθ. 69/2014 της Επιτροπής, της 27ης Ιανουαρίου 2014 , για την τροποποίηση του κανονισμού (ΕΕ) αριθ. 748/2012 σχετικά με τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής  Κείμενο που παρουσιάζει ενδιαφέρον για τον ΕΟΧ

28.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 23/12
            
         
      ΚΑΝΟΝΙΣΜΌΣ (ΕΕ) αριθ. 69/2014 ΤΗΣ ΕΠΙΤΡΟΠΉΣ
   
   της 27ης Ιανουαρίου 2014
   για την τροποποίηση του κανονισμού (ΕΕ) αριθ. 748/2012 σχετικά με τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ (1), και ιδίως το άρθρο 5 παράγραφος 5,
   Εκτιμώντας τα ακόλουθα:
   
               (1)
            
            
               Το άρθρο 5 του κανονισμού (ΕΚ) αριθ. 216/2008 που αφορά την αξιοπλοΐα επεκτάθηκε ώστε να περιληφθούν τα στοιχεία αξιολόγησης της καταλληλότητας λειτουργίας στους εκτελεστικούς κανόνες πιστοποίησης τύπου.
            
         
               (2)
            
            
               Ο Ευρωπαϊκός Οργανισμός Ασφάλειας της Αεροπορίας («Οργανισμός») έκρινε ότι ήταν αναγκαίο να τροποποιηθεί ο κανονισμός (ΕΕ) αριθ. 748/2012 της Επιτροπής (2) ώστε να μπορεί ο Οργανισμός να εγκρίνει δεδομένα καταλληλότητας λειτουργίας στο πλαίσιο της διαδικασίας πιστοποίησης τύπου.
            
         
               (3)
            
            
               Ο Οργανισμός κατάρτισε σχέδιο εκτελεστικών κανόνων σχετικά με την έννοια των δεδομένων καταλληλότητας λειτουργίας και το υπέβαλε υπό μορφή γνωμοδότησης (3) στην Επιτροπή, σύμφωνα με το άρθρο 19 παράγραφος 1 του κανονισμού (ΕΚ) αριθ. 216/2008.
            
         
               (4)
            
            
               Το άρθρο 5 του κανονισμού (ΕΕ) αριθ. 748/2012 απορρέει από το άρθρο 2γ του κανονισμού (ΕΚ) αριθ. 1702/2003 της Επιτροπής (4). Το άρθρο 2γ του κανονισμού (ΕΚ) αριθ. 1702/2003 θεσπίστηκε για την προσωρινή κατοχύρωση των τύπων που δεν είχαν κατοχυρωθεί με το άρθρο 2α του κανονισμού (ΕΚ) αριθ. 1702/2003. Επειδή αυτό το μεταβατικό καθεστώς έληξε οριστικά στις 28 Σεπτεμβρίου 2009, το άρθρο 5 του κανονισμού (ΕΕ) αριθ. 748/2012 πρέπει να διαγραφεί.
            
         
               (5)
            
            
               Για να αποφευχθεί η σύγχυση και η νομική αβεβαιότητα όσον αφορά το άρθρο 3 τις παραγράφους 21.A.16A, 21.A.16B, 21.A.17, 21.A.31, 21.A.101 και 21.A.174 του παραρτήματος I (μέρος 21) του κανονισμού (ΕΕ) αριθ. 748/2012, είναι απαραίτητο να αντικατασταθεί η φράση «κώδικες αξιοπλοΐας» με τη φράση «προδιαγραφές πιστοποίησης».
            
         
               (6)
            
            
               Για να αποφευχθεί η σύγχυση και η νομική αβεβαιότητα όσον αφορά τις παραγράφους 21.A.4, 21.A.90A, 21.A.90B, 21.A.91, 21.A.92, 21.A.93, 21.A.95, 21.A.97, 21.A.103, 21.A.107, 21.A.109, 21.A.111, 21.A.263 και 21.A.435 του παραρτήματος I (μέρος 21) του κανονισμού (ΕΕ) αριθ. 748/2012, είναι απαραίτητο να αντικατασταθεί η φράση «σχεδιασμός τύπου» με τη φράση «πιστοποιητικό τύπου».
            
         
               (7)
            
            
               Επομένως, ο κανονισμός (ΕΕ) αριθ. 748/2012 πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 65 του κανονισμού (ΕΚ) αριθ. 216/2008,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 748/2012 τροποποιείται ως εξής:
   
               1)
            
            
               Το άρθρο 3 τροποποιείται ως εξής:
               
                           α)
                        
                        
                           στην παράγραφο 1 στοιχείο α), το σημείο i) αντικαθίσταται από το ακόλουθο:
                           
                                       «i)
                                    
                                    
                                       η βάση πιστοποίησης τύπου είναι:
                                       
                                                   —
                                                
                                                
                                                   η βάση πιστοποίησης τύπου JAA, για προϊόντα που έχουν πιστοποιηθεί με τις διαδικασίες του JAA, όπως ορίζεται στο φύλλο δεδομένων του JAA, ή
                                                
                                             
                                                   —
                                                
                                                
                                                   για άλλα προϊόντα, η βάση πιστοποίησης τύπου όπως ορίζεται στο φύλλο δεδομένων του πιστοποιητικού τύπου του κράτους σχεδιασμού, εάν το εν λόγω κράτος ήταν:
                                                   
                                                               —
                                                            
                                                            
                                                               κράτος μέλος, εκτός εάν ο Οργανισμός διαπιστώσει, λαμβάνοντας υπόψη ιδίως τις χρησιμοποιούμενες προδιαγραφές πιστοποίησης και την πείρα λειτουργίας, ότι η εν λόγω βάση πιστοποίησης τύπου δεν παρέχει επίπεδο ασφάλειας πτήσεων ισοδύναμο με αυτό που απαιτείται από τον κανονισμό (ΕΚ) αριθ. 216/2008 και από τον παρόντα κανονισμό, ή
                                                            
                                                         
                                                               —
                                                            
                                                            
                                                               χώρα, με την οποία κάποιο κράτος μέλος έχει συνάψει διμερή συμφωνία αξιοπλοΐας ή παρεμφερή ρύθμιση, σύμφωνα με την οποία τέτοια προϊόντα έχουν πιστοποιηθεί βάσει των προδιαγραφών πιστοποίησης του συγκεκριμένου κράτους σχεδιασμού, εκτός εάν ο Οργανισμός διαπιστώσει ότι οι εν λόγω προδιαγραφές πιστοποίησης ή η πείρα λειτουργίας ή το σύστημα ασφαλείας πτήσεων του κράτους σχεδιασμού δεν παρέχουν επίπεδο ασφάλειας πτήσεων ισοδύναμο με αυτό που απαιτείται από τον κανονισμό (ΕΚ) αριθ. 216/2008 και από τον παρόντα κανονισμό.
                                                            
                                                         
                                             Ο Οργανισμός προβαίνει σε καταρχήν αξιολόγηση των επιπτώσεων των διατάξεων της δεύτερης περίπτωσης, προκειμένου να γνωμοδοτήσει στην Επιτροπή, καθώς και να προτείνει ενδεχομένως τροποποιήσεις του παρόντος κανονισμού·»·
                                    
                                 
                     
                           β)
                        
                        
                           στην παράγραφο 2, τα στοιχεία γ) και δ) αντικαθίστανται από τα ακόλουθα:
                           
                                       «γ)
                                    
                                    
                                       κατά παρέκκλιση από την παράγραφο 21.A.17A του παραρτήματος I (μέρος 21), η βάση πιστοποίησης τύπου είναι η βάση που καθορίζει ο JAA ή, κατά περίπτωση, το κράτος μέλος κατά την ημερομηνία αίτησης χορήγησης της έγκρισης·
                                    
                                 
                                       δ)
                                    
                                    
                                       τα πορίσματα σχετικά με τη συμμόρφωση, τα οποία εξάγονται με βάση τις διαδικασίες του JAA ή κράτους μέλους, θεωρούνται πορίσματα του Οργανισμού με σκοπό τη συμμόρφωση προς την παράγραφο 21.A.20 στοιχεία α) και δ) του παραρτήματος I (μέρος 21).».
                                    
                                 
                     
         
               2)
            
            
               Το άρθρο 5 διαγράφεται.
            
         
               3)
            
            
               Προστίθεται το ακόλουθο άρθρο 7α:
               «Άρθρο 7α
               Δεδομένα καταλληλότητας λειτουργίας
               1.   Ο κάτοχος πιστοποιητικού τύπου αεροσκάφους που εκδόθηκε πριν από την 17η Φεβρουαρίου 2014 ο οποίος σκοπεύει να παραδώσει νέο αεροσκάφος σε φορέα εκμετάλλευσης της ΕΕ την ή μετά την 17η Φεβρουαρίου 2014 λαμβάνει έγκριση σύμφωνα με την παράγραφο 21.A.21 στοιχείο ε) του παραρτήματος I (μέρος 21), πλην του στοιχειώδους προγράμματος συντήρησης που πιστοποιεί την εκπαίδευση ικανότητας τύπου του προσωπικού και πλην των δεδομένων πηγής επικύρωσης του αεροσκάφους προς υποστήριξη της αντικειμενικής πιστοποίησης του προσομοιωτή ή των προσομοιωτών. Η έγκριση χορηγείται το αργότερο έως την 18η Δεκεμβρίου 2015 ή πριν από την έναρξη εκμετάλλευσης του αεροσκάφους από τον φορέα εκμετάλλευσης της ΕΕ, όποια ημερομηνία είναι μεταγενέστερη. Τα δεδομένα καταλληλότητας λειτουργίας είναι δυνατόν να περιορίζονται στο παραδιδόμενο μοντέλο.
               2.   Ο αιτών πιστοποιητικό τύπου αεροσκάφους η αίτηση για τη χορήγηση του οποίου υποβλήθηκε πριν από την 17η Φεβρουαρίου 2014 και για το οποίο δεν έχει εκδοθεί πιστοποιητικό τύπου πριν από την 17η Φεβρουαρίου 2014 λαμβάνει έγκριση σύμφωνα με την παράγραφο 21.A.21 στοιχείο ε) του παραρτήματος I (μέρος 21), πλην του στοιχειώδους προγράμματος συντήρησης που πιστοποιεί την εκπαίδευση ικανότητας τύπου του προσωπικού και πλην των δεδομένων πηγής επικύρωσης του αεροσκάφους προς υποστήριξη της αντικειμενικής πιστοποίησης του προσομοιωτή ή των προσομοιωτών. Η έγκριση χορηγείται το αργότερο έως την 18η Δεκεμβρίου 2015 ή πριν από την έναρξη εκμετάλλευσης του αεροσκάφους από τον φορέα εκμετάλλευσης της ΕΕ, όποια ημερομηνία είναι μεταγενέστερη. Τα πορίσματα σχετικά με τη συμμόρφωση στα οποία έχουν καταλήξει οι αρχές στο πλαίσιο των διαδικασιών της επιτροπής αξιολόγησης λειτουργίας που τελούν υπό την ευθύνη του JAA ή του Οργανισμού πριν από την ημερομηνία έναρξης της ισχύος του παρόντος κανονισμού γίνονται δεκτά από τον Οργανισμό χωρίς περαιτέρω έλεγχο.
               3.   Οι εκθέσεις της επιτροπής αξιολόγησης λειτουργίας και οι βασικοί κατάλογοι ελάχιστου εξοπλισμού που έχουν εκδοθεί σύμφωνα με διαδικασίες του JAA ή από τον Οργανισμό πριν από την έναρξη ισχύος του παρόντος κανονισμού θεωρείται ότι αποτελούν δεδομένα καταλληλότητας λειτουργίας σύμφωνα με την παράγραφο 21.Α.21 στοιχείο ε) του παραρτήματος I (μέρος 21) και συμπεριλαμβάνονται στο σχετικό πιστοποιητικό τύπου. Πριν από την 18η Ιουνίου 2014, οι κάτοχοι του σχετικού πιστοποιητικού τύπου προτείνουν στον Οργανισμό τη διάκριση των δεδομένων καταλληλότητας λειτουργίας σε υποχρεωτικά δεδομένα και σε μη υποχρεωτικά δεδομένα.
               4.   Οι κάτοχοι πιστοποιητικού τύπου που περιλαμβάνει δεδομένα καταλληλότητας λειτουργίας λαμβάνουν έγκριση για επέκταση του πεδίου εφαρμογής της έγκρισης φορέα σχεδιασμού τους ή των εναλλακτικών διαδικασιών έναντι της έγκρισης φορέα σχεδιασμού τους, κατά περίπτωση, προκειμένου να συμπεριληφθούν πτυχές της καταλληλότητας λειτουργίας πριν από την 18η Δεκεμβρίου 2015.».
            
         
               4)
            
            
               Το παράρτημα I (μέρος 21) τροποποιείται σύμφωνα με το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Οι παράγραφοι 16 έως 34 και η παράγραφος 43 του παραρτήματος ισχύουν για αιτούντες έγκριση τροποποίησης πιστοποιητικού τύπου, καθώς και για αιτούντες συμπληρωματικό πιστοποιητικό τύπου από την 19η Δεκεμβρίου 2016 και μετά.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιανουαρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 79 της 19.3.2008, σ. 1.
   
      (2)  ΕΕ L 224 της 21.8.2012, σ. 1.
   
      (3)  Γνώμη αριθ. 07/2011 του Ευρωπαϊκού Οργανισμού Ασφάλειας της Αεροπορίας, της 13ης Δεκεμβρίου 2011· διατίθεται στη διεύθυνση: http://easa.europa.eu/official-publication/agency-opinions.php
   
      (4)  ΕΕ L 243 της 27.9.2003, σ. 6.
   
      ΠΑΡΑΡΤΗΜΑ
      Το παράρτημα I (το μέρος 21) του κανονισμού (ΕΕ) αριθ. 748/2012 τροποποιείται ως εξής:
      
                  1.
               
               
                  Η παράγραφος 21.A.4 αντικαθίσταται από το ακόλουθο κείμενο:
                  «21.A.4   Συντονισμός σχεδιασμού και παραγωγής
                  
                  Κάθε κάτοχος πιστοποιητικού τύπου, περιορισμένου πιστοποιητικού τύπου, συμπληρωματικού πιστοποιητικού τύπου, εξουσιοδότησης ETSO, έγκρισης τροποποίησης πιστοποιητικού τύπου ή έγκρισης σχεδιασμού επισκευής συνεργάζεται δεόντως με τον φορέα παραγωγής προκειμένου να εξασφαλίζει:
                  
                              α)
                           
                           
                              τον ικανοποιητικό συντονισμό του σχεδιασμού και της παραγωγής που απαιτείται από την παράγραφο 21A.122, την παράγραφο 21A.130 στοιχείο β) σημεία 3 και 4, την παράγραφο 21A.133 και την παράγραφο 21A.165 στοιχείο γ) σημεία 2 και 3, ανάλογα με την περίπτωση, και
                           
                        
                              β)
                           
                           
                              την κατάλληλη υποστήριξη της διαρκούς αξιοπλοΐας του προϊόντος, του εξαρτήματος ή του εξοπλισμού.».
                           
                        
            
                  2.
               
               
                  Στην παράγραφο 21.A.15, προστίθεται το ακόλουθο στοιχείο δ):
                  
                              «δ)
                           
                           
                              Η αίτηση χορήγησης πιστοποιητικού τύπου ή περιορισμένου πιστοποιητικού τύπου αεροσκάφους περιλαμβάνει ή συμπληρώνεται, μετά την αρχική αίτηση, από την αίτηση για έγκριση των δεδομένων καταλληλότητας λειτουργίας, τα οποία αποτελούνται, κατά περίπτωση, από τα εξής:
                              
                                          1.
                                       
                                       
                                          το στοιχειώδες πρόγραμμα εκπαίδευσης για την απόκτηση ικανότητας τύπου χειριστή, συμπεριλαμβανομένου του προσδιορισμού της ικανότητας τύπου·
                                       
                                    
                                          2.
                                       
                                       
                                          τον ορισμό του πεδίου εφαρμογής των δεδομένων πηγής επικύρωσης αεροσκάφους προς υποστήριξη της αντικειμενικής πιστοποίησης προσομοιωτή ή προσομοιωτών που συνδέονται με την εκπαίδευση για την απόκτηση ικανότητας τύπου χειριστή, ή προσωρινών δεδομένων προς υποστήριξη της προσωρινής πιστοποίησης τους·
                                       
                                    
                                          3.
                                       
                                       
                                          το στοιχειώδες πρόγραμμα συντήρησης που πιστοποιεί την εκπαίδευση ικανότητας τύπου του προσωπικού, συμπεριλαμβανομένου του προσδιορισμού της ικανότητας τύπου·
                                       
                                    
                                          4.
                                       
                                       
                                          τον προσδιορισμό τύπου ή παραλλαγής για το πλήρωμα θαλάμου επιβατών και δεδομένα συγκεκριμένα για τον εκάστοτε τύπο για την εκπαίδευση του πληρώματος θαλάμου επιβατών·
                                       
                                    
                                          5.
                                       
                                       
                                          τον βασικό κατάλογο ελάχιστου εξοπλισμού και
                                       
                                    
                                          6.
                                       
                                       
                                          άλλα στοιχεία καταλληλότητας λειτουργίας σχετικά με τον τύπο του αεροσκάφους.».
                                       
                                    
                        
            
                  3.
               
               
                  Η παράγραφος 21.A.16A αντικαθίσταται από το ακόλουθο κείμενο:
                  «21.A.16A   Προδιαγραφές πιστοποίησης
                  
                  Ο Οργανισμός εκδίδει, σύμφωνα με το άρθρο 19 του κανονισμού (ΕΚ) αριθ. 216/2008, προδιαγραφές πιστοποίησης, συμπεριλαμβανομένων προδιαγραφών πιστοποίησης για δεδομένα καταλληλότητας λειτουργίας, ως τυποποιημένα μέσα απόδειξης της συμμόρφωσης προϊόντων, εξαρτημάτων και εξοπλισμού προς τις σχετικές βασικές απαιτήσεις των παραρτημάτων I, ΙΙΙ και IV του κανονισμού (ΕΚ) αριθ. 216/2008. Οι εν λόγω προδιαγραφές είναι επαρκώς λεπτομερείς και εξειδικευμένες ώστε να υποδεικνύουν στους αιτούντες τους όρους έκδοσης, τροποποίησης ή συμπλήρωσης των πιστοποιητικών.».
               
            
                  4.
               
               
                  Η παράγραφος 21.A.16B αντικαθίσταται από την ακόλουθη:
                  «21.A.16B   Ειδικοί όροι
                  
                  
                              α)
                           
                           
                              Ο Οργανισμός καθορίζει ειδικές λεπτομερείς τεχνικές προδιαγραφές για ένα προϊόν, οι οποίες ονομάζονται ειδικοί όροι, εάν οι σχετικές προδιαγραφές πιστοποίησης δεν περιλαμβάνουν επαρκή ή κατάλληλα πρότυπα ασφάλειας για το προϊόν, διότι:
                              
                                          1.
                                       
                                       
                                          το προϊόν έχει καινοτόμα ή ασυνήθη χαρακτηριστικά σχεδιασμού ως προς τις πρακτικές σχεδιασμού στις οποίες βασίζονται οι ισχύουσες προδιαγραφές πιστοποίησης, ή
                                       
                                    
                                          2.
                                       
                                       
                                          η χρήση για την οποία προορίζεται το προϊόν δεν είναι συμβατική, ή
                                       
                                    
                                          3.
                                       
                                       
                                          η εμπειρία από τη λειτουργία άλλων παρόμοιων προϊόντων ή προϊόντων με παρόμοια χαρακτηριστικά σχεδιασμού έχει καταδείξει ότι ενδέχεται να δημιουργηθούν μη ασφαλείς συνθήκες.
                                       
                                    
                        
                              β)
                           
                           
                              Οι ειδικοί όροι περιλαμβάνουν τα πρότυπα ασφαλείας που ο Οργανισμός θεωρεί απαραίτητα για την εξασφάλιση επιπέδου ασφάλειας ισοδύναμου με εκείνο που προβλέπουν οι ισχύουσες προδιαγραφές πιστοποίησης.».
                           
                        
            
                  5.
               
               
                  Η παράγραφος 21.A.17 τροποποιείται ως εξής:
                  
                              α)
                           
                           
                              ο τίτλος αντικαθίσταται από τον ακόλουθο:
                              «21.A.17A   Βάση πιστοποίησης τύπου»
                           
                        
                              β)
                           
                           
                              στο στοιχείο α), το σημείο 1 αντικαθίσταται από το ακόλουθο κείμενο:
                              
                                          «1.
                                       
                                       
                                          τις ισχύουσες προδιαγραφές πιστοποίησης που έχει θεσπίσει ο Οργανισμός και ισχύουν κατά την ημερομηνία υποβολής της αίτησης για το εν λόγω πιστοποιητικό εκτός εάν:
                                          
                                                      i)
                                                   
                                                   
                                                      καθορίζεται διαφορετικά από τον Οργανισμό ή
                                                   
                                                
                                                      ii)
                                                   
                                                   
                                                      ο αιτών επιλέξει τη συμμόρφωση προς προδιαγραφές πιστοποίησης που έχουν υποστεί μεταγενέστερες τροποποιήσεις ή εφόσον αυτό απαιτείται βάσει των στοιχείων γ) και δ).»·
                                                   
                                                
                                    
                        
                              γ)
                           
                           
                              στο στοιχείο γ), το σημείο 2 αντικαθίσταται από το ακόλουθο:
                              
                                          «2.
                                       
                                       
                                          Να ζητήσει παράταση της αρχικής αίτησης και να συμμορφωθεί προς τις εφαρμοστέες προδιαγραφές πιστοποίησης που ίσχυαν σε ημερομηνία που επιλέγει ο αιτών, η οποία δεν είναι προγενέστερη της ημερομηνίας που προηγείται της ημερομηνίας έκδοσης του πιστοποιητικού τύπου· οι ανωτέρω ενέργειες πρέπει να πραγματοποιηθούν εντός της προθεσμίας που ορίζεται στο στοιχείο β) για την αρχική αίτηση.».
                                       
                                    
                        
            
                  6.
               
               
                  Εισάγεται η ακόλουθη παράγραφος 21.A.17B:
                  «21.A.17B   Βάση πιστοποίησης δεδομένων επιχειρησιακής καταλληλότητας
                  
                  
                              α)
                           
                           
                              Ο Οργανισμός κοινοποιεί στον αιτούντα τη βάση πιστοποίησης δεδομένων καταλληλότητας λειτουργίας. Η βάση συνίσταται στα εξής:
                              
                                          1.
                                       
                                       
                                          τις εφαρμοστέες προδιαγραφές πιστοποίησης για δεδομένα καταλληλότητας λειτουργίας που εκδίδονται σύμφωνα με την παράγραφο 21.A.16A και ισχύουν κατά την ημερομηνία υποβολής της αίτησης ή του συμπληρώματος της αίτησης, εκτός εάν:
                                          
                                                      i)
                                                   
                                                   
                                                      ο Οργανισμός αποδέχεται άλλα μέσα για την απόδειξη της συμμόρφωσης προς τις σχετικές βασικές απαιτήσεις των παραρτημάτων I, III και IV του κανονισμού (ΕΚ) αριθ. 216/2008 ή
                                                   
                                                
                                                      ii)
                                                   
                                                   
                                                      ο αιτών επιλέγει τη συμμόρφωση προς προδιαγραφές πιστοποίησης που έχουν υποστεί μεταγενέστερες τροποποιήσεις·
                                                   
                                                
                                    
                                          2.
                                       
                                       
                                          τυχόν ειδικούς όρους που καθορίζονται σύμφωνα με την παράγραφο 21.A.16B στοιχείο α).
                                       
                                    
                        
                              β)
                           
                           
                              Εάν ο αιτών επιλέξει να συμμορφωθεί με τροποποίηση των προδιαγραφών πιστοποίησης που τέθηκε σε ισχύ μετά την υποβολή της αίτησης χορήγησης πιστοποιητικού τύπου, ο αιτών πρέπει επίσης να συμμορφωθεί προς κάθε άλλη προδιαγραφή πιστοποίησης που ο Οργανισμός κρίνει ότι σχετίζεται άμεσα.».
                           
                        
            
                  7.
               
               
                  Η παράγραφος 21.A.20 τροποποιείται ως εξής:
                  
                              α)
                           
                           
                              ο τίτλος αντικαθίσταται από τον ακόλουθο:
                              «Συμμόρφωση με τη βάση πιστοποίησης τύπου, τη βάση πιστοποίησης δεδομένων καταλληλότητας λειτουργίας και τις απαιτήσεις περιβαλλοντικής προστασίας»·
                           
                        
                              β)
                           
                           
                              το στοιχείο α) αντικαθίσταται από το ακόλουθο κείμενο:
                              
                                          «α)
                                       
                                       
                                          Ο αιτών τη χορήγηση πιστοποιητικού τύπου ή περιορισμένου πιστοποιητικού τύπου αποδεικνύει τη συμμόρφωση προς την εφαρμοστέα βάση πιστοποίησης τύπου, την εφαρμοστέα βάση πιστοποίησης δεδομένων καταλληλότητας λειτουργίας και τις απαιτήσεις περιβαλλοντικής προστασίας και παρέχει στον Οργανισμό τα μέσα με τα οποία αποδεικνύεται η συμμόρφωση.».
                                       
                                    
                        
            
                  8.
               
               
                  Η παράγραφος 21.A.21 τροποποιείται ως εξής:
                  
                              α)
                           
                           
                              στο στοιχείο γ), το σημείο 1 αντικαθίσταται από το ακόλουθο κείμενο:
                              
                                          «1.
                                       
                                       
                                          Το προϊόν που πρόκειται να πιστοποιηθεί πληροί την εφαρμοστέα βάση πιστοποίησης τύπου και τις απαιτήσεις περιβαλλοντικής προστασίας που ορίζονται σύμφωνα με τις παραγράφους 21.A.17A και 21.A.18.»·
                                       
                                    
                        
                              β)
                           
                           
                              προστίθενται τα ακόλουθα στοιχεία ε) και στ):
                              
                                          «ε)
                                       
                                       
                                          στην περίπτωση πιστοποιητικού τύπου αεροσκάφους, καταδεικνύεται ότι τα δεδομένα καταλληλότητας λειτουργίας είναι σύμφωνα με την εφαρμοστέα βάση πιστοποίησης δεδομένων καταλληλότητας λειτουργίας που ορίζεται σύμφωνα με την παράγραφο 21.A.17B·
                                       
                                    
                                          στ)
                                       
                                       
                                          κατά παρέκκλιση από το στοιχείο ε) και κατόπιν αίτησης του αιτούντα η οποία συμπεριλαμβάνεται στη δήλωση που αναφέρεται στην παράγραφο 21.A.20 στοιχείο δ), επιτρέπεται να εκδοθεί πιστοποιητικό τύπου αεροσκάφους προτού καταδειχθεί η συμμόρφωση προς την εφαρμοστέα βάση πιστοποίησης δεδομένων καταλληλότητας λειτουργίας, υπό την προϋπόθεση ότι ο αιτών καταδείξει τη συμμόρφωση προς τη βάση πιστοποίησης δεδομένων καταλληλότητας λειτουργίας προτού καταστεί πραγματικά απαραίτητη η χρήση των δεδομένων καταλληλότητας λειτουργίας.».
                                       
                                    
                        
            
                  9.
               
               
                  Η παράγραφος 21.A.23 αντικαθίσταται από το ακόλουθο κείμενο:
                  «21.A.23   Έκδοση περιορισμένου πιστοποιητικού τύπου
                  
                  
                              α)
                           
                           
                              Για αεροσκάφος που δεν πληροί τις διατάξεις της παραγράφου 21Α.21 στοιχείο γ), ο αιτών δικαιούται την έκδοση περιορισμένου πιστοποιητικού τύπου από τον Οργανισμό αφού:
                              
                                          1.
                                       
                                       
                                          συμμορφωθεί προς την κατάλληλη βάση πιστοποίησης τύπου που ορίζεται από τον Οργανισμό για τη διασφάλιση επαρκούς ασφάλειας για τη χρήση για την οποία προορίζεται το αεροσκάφος, καθώς και προς τις εφαρμοστέες απαιτήσεις περιβαλλοντικής προστασίας·
                                       
                                    
                                          2.
                                       
                                       
                                          δηλώσει ρητώς ότι έχει λάβει τα κατάλληλα μέτρα προκειμένου να συμμορφωθεί με την παράγραφο 21.A.44·
                                       
                                    
                                          3.
                                       
                                       
                                          σε περίπτωση περιορισμένου πιστοποιητικού τύπου αεροσκάφους, καταδειχθεί ότι τα δεδομένα καταλληλότητας λειτουργίας είναι σύμφωνα προς την εφαρμοστέα βάση πιστοποίησης δεδομένων καταλληλότητας λειτουργίας που ορίζεται σύμφωνα με την παράγραφο 21.A.17B.
                                       
                                    
                        
                              β)
                           
                           
                              Κατά παρέκκλιση από το στοιχείο α) του σημείου 3 και κατόπιν αίτησης του αιτούντα που συμπεριλαμβάνεται στη δήλωση που αναφέρεται στην παράγραφο 21.A20 στοιχείο δ), επιτρέπεται να εκδοθεί περιορισμένο πιστοποιητικό τύπου προτού καταδειχθεί η συμμόρφωση προς την εφαρμοστέα βάση πιστοποίησης δεδομένων καταλληλότητας λειτουργίας, υπό την προϋπόθεση ότι ο αιτών καταδείξει τη συμμόρφωση προς τη βάση πιστοποίησης δεδομένων καταλληλότητας λειτουργίας προτού καταστεί πραγματικά απαραίτητη η χρήση των δεδομένων καταλληλότητας λειτουργίας.
                           
                        
                              γ)
                           
                           
                              Για τον κινητήρα ή τον έλικα που έχει εγκατασταθεί στο αεροσκάφος, ή και τα δύο, πρέπει:
                              
                                          1.
                                       
                                       
                                          να έχει εκδοθεί ή καθορισθεί πιστοποιητικό τύπου, σύμφωνα με τον παρόντα κανονισμό ή
                                       
                                    
                                          2.
                                       
                                       
                                          να έχει αποδειχθεί ότι πληρούν τις προδιαγραφές πιστοποίησης που κρίνονται απαραίτητες για τη διασφάλιση της ασφαλούς πτήσης του αεροσκάφους.».
                                       
                                    
                        
            
                  10.
               
               
                  Στην παράγραφο 21.A.31 στοιχείο α), το σημείο 3 αντικαθίσταται από το ακόλουθο κείμενο:
                  
                              «3.
                           
                           
                              εγκεκριμένο τμήμα οδηγιών διαρκούς αξιοπλοΐας το οποίο αφορά τους περιορισμούς της αξιοπλοΐας, όπως ορίζεται από τις εφαρμοστέες προδιαγραφές πιστοποίησης και».
                           
                        
            
                  11.
               
               
                  Η παράγραφος 21A.41 αντικαθίσταται από το ακόλουθο κείμενο:
                  «21.A.41   Πιστοποιητικό τύπου
                  
                  Το πιστοποιητικό τύπου και το περιορισμένο πιστοποιητικό τύπου περιλαμβάνουν τον σχεδιασμό τύπου, τους περιορισμούς λειτουργίας, το φύλλο δεδομένων του πιστοποιητικού τύπου για την αξιοπλοΐα και τις εκπομπές, την εφαρμοστέα βάση πιστοποίησης τύπου και τις απαιτήσεις περιβαλλοντικής προστασίας βάσει των οποίων ο Οργανισμός καθορίζει τη συμμόρφωση, καθώς και κάθε άλλο όρο ή περιορισμό που ορίζουν οι εφαρμοστέες προδιαγραφές πιστοποίησης και οι απαιτήσεις περιβαλλοντικής προστασίας για το προϊόν. Επιπλέον, το πιστοποιητικό τύπου και το περιορισμένο πιστοποιητικού τύπου αεροσκάφους περιλαμβάνουν την εφαρμοστέα βάση πιστοποίησης δεδομένων καταλληλότητας λειτουργίας, τα δεδομένα καταλληλότητας λειτουργίας και το φύλλο δεδομένων του πιστοποιητικού τύπου για τον θόρυβο. Το φύλλο δεδομένων του πιστοποιητικού τύπου του κινητήρα περιλαμβάνει το αρχείο συμμόρφωσης όσον αφορά τις εκπομπές.».
               
            
                  12.
               
               
                  Στην παράγραφο 21.A.44, το στοιχείο α) αντικαθίσταται από το ακόλουθο κείμενο:
                  
                              «α)
                           
                           
                              αναλαμβάνει τις υποχρεώσεις που ορίζονται στις παραγράφους 21.A.3A, 21.A.3B, 21.A.4, 21.A.55, 21.A.57, 21.A.61 και 21.A.62 και, για αυτόν τον σκοπό, εξακολουθεί να πληροί τις απαιτήσεις αξιολόγησης επιλεξιμότητας σύμφωνα με την παράγραφο 21.A.14 και».
                           
                        
            
                  13.
               
               
                  Η παράγραφος 21.A.55 αντικαθίσταται από το ακόλουθο κείμενο:
                  «21.A.55   Τήρηση αρχείων
                  
                  Ο κάτοχος πιστοποιητικού τύπου ή περιορισμένου πιστοποιητικού τύπου θέτει στη διάθεση του Οργανισμού όλες τις σχετικές πληροφορίες σχεδιασμού, τα σχέδια και τις εκθέσεις δοκιμών, συμπεριλαμβανομένων των αρχείων επιθεώρησης για το προϊόν που υπεβλήθη σε δοκιμές· τα ανωτέρω έγγραφα φυλάσσονται με σκοπό να παρέχονται οι πληροφορίες που είναι απαραίτητες για την εξασφάλιση της διαρκούς αξιοπλοΐας του προϊόντος και της συνεχούς ισχύος των δεδομένων καταλληλότητας λειτουργίας, καθώς και για τη συμμόρφωσή του με τις εφαρμοστέες απαιτήσεις περιβαλλοντικής προστασίας.».
               
            
                  14.
               
               
                  Η παράγραφος 21.A.57 αντικαθίσταται από το ακόλουθο κείμενο:
                  «21.A.57   Εγχειρίδια
                  
                  Ο κάτοχος πιστοποιητικού τύπου ή περιορισμένου πιστοποιητικού τύπου συντάσσει, τηρεί και επικαιροποιεί τα πρωτότυπα όλων των εγχειριδίων που απαιτούνται από την εφαρμοστέα βάση πιστοποίησης τύπου, την εφαρμοστέα βάση πιστοποίησης δεδομένων καταλληλότητας λειτουργίας και τις απαιτήσεις περιβαλλοντικής προστασίας για το προϊόν, και παρέχει αντίγραφα στον Οργανισμό, μετά από αίτησή του.».
               
            
                  15.
               
               
                  Στο τμήμα Β, προστίθεται η ακόλουθη παράγραφος 21.A.62:
                  «21.A.62   Διαθεσιμότητα δεδομένων καταλληλότητας λειτουργίας
                  
                  Ο κάτοχος του πιστοποιητικού τύπου ή του περιορισμένου πιστοποιητικού τύπου θέτει:
                  
                              α)
                           
                           
                              τουλάχιστον ένα σύνολο πλήρων δεδομένων καταλληλότητας λειτουργίας που έχουν καταρτιστεί σύμφωνα με την εφαρμοστέα βάση πιστοποίησης καταλληλότητας λειτουργίας στη διάθεση όλων των γνωστών φορέων εκμετάλλευσης αεροσκαφών στην ΕΕ, προτού καταστεί απαραίτητη η χρήση των δεδομένων καταλληλότητας λειτουργίας από φορέα εκπαίδευσης ή φορέα εκμετάλλευσης της ΕΕ, και
                           
                        
                              β)
                           
                           
                              κάθε τροποποίηση των δεδομένων καταλληλότητας λειτουργίας στη διάθεση όλων των γνωστών φορέων εκμετάλλευσης αεροσκαφών στην ΕΕ, και
                           
                        
                              γ)
                           
                           
                              εφόσον ζητηθεί, τα σχετικά δεδομένα που αναφέρονται στα στοιχεία α) και β) παραπάνω στη διάθεση:
                              
                                          1.
                                       
                                       
                                          της αρμόδιας αρχής που είναι υπεύθυνη για την εξακρίβωση της συμμόρφωσης με ένα ή περισσότερα στοιχεία αυτού του συνόλου δεδομένων καταλληλότητας λειτουργίας και
                                       
                                    
                                          2.
                                       
                                       
                                          κάθε προσώπου που απαιτείται να συμμορφωθεί προς ένα ή περισσότερα στοιχεία αυτού του συνόλου δεδομένων καταλληλότητας λειτουργίας.».
                                       
                                    
                        
            
                  16.
               
               
                  Η παράγραφος 21.A.90A αντικαθίσταται από το ακόλουθο κείμενο:
                  «21.A.90A   Πεδίο εφαρμογής
                  
                  Το παρόν τμήμα ορίζει τη διαδικασία έγκρισης τροποποιήσεων σε πιστοποιητικά τύπου και καθορίζει επίσης τα δικαιώματα και τις υποχρεώσεις των αιτούντων και των κατόχων των εν λόγω εγκρίσεων. Το παρόν τμήμα καθορίζει επίσης τις συνήθεις τροποποιήσεις που δεν υπόκεινται σε διαδικασία έγκρισης βάσει του παρόντος τμήματος. Στο παρόν τμήμα οι αναφορές στα πιστοποιητικά τύπου αφορούν τα πιστοποιητικά τύπου και τα περιορισμένα πιστοποιητικά τύπου.».
               
            
                  17.
               
               
                  Στην παράγραφο 21.A.90B, το στοιχείο α) αντικαθίσταται από το ακόλουθο κείμενο:
                  
                              «α)
                           
                           
                              Συνήθεις τροποποιήσεις είναι οι μεταβολές σε ένα πιστοποιητικό τύπου:
                              
                                          1.
                                       
                                       
                                          που αφορούν:
                                          
                                                      i)
                                                   
                                                   
                                                      αεροπλάνα με μέγιστη μάζα απογείωσης (MTOM) έως 5 700 kg·
                                                   
                                                
                                                      ii)
                                                   
                                                   
                                                      στροφειόπτερα με MTOM έως 3 175 kg·
                                                   
                                                
                                                      iii)
                                                   
                                                   
                                                      ανεμοπλάνα ή ανεμοπλάνα με κινητήρα, αερόστατα και αερόπλοια, όπως ορίζονται στα ELA1 ή ELA2·
                                                   
                                                
                                    
                                          2.
                                       
                                       
                                          οι οποίες βασίζονται σε δεδομένα σχεδιασμού περιλαμβανόμενα στις προδιαγραφές πιστοποίησης που έχει εκδώσει ο Οργανισμός, περιέχουν αποδεκτές μεθόδους, τεχνικές και πρακτικές για την εκτέλεση και τον προσδιορισμό των συνήθων τροποποιήσεων, καθώς και τις σχετικές οδηγίες διαρκούς αξιοπλοΐας και
                                       
                                    
                                          3.
                                       
                                       
                                          οι οποίες δεν αντίκεινται στα δεδομένα του κατόχου πιστοποιητικού τύπου.».
                                       
                                    
                        
            
                  18.
               
               
                  Η παράγραφος 21.A.91 αντικαθίσταται από το ακόλουθο κείμενο:
                  «21.A.91   Ταξινόμηση τροποποιήσεων σε πιστοποιητικό τύπου
                  
                  Οι τροποποιήσεις σε πιστοποιητικό τύπου ταξινομούνται ως ελάσσονος και μείζονος σημασίας. Ως “τροποποίηση ελάσσονος σημασίας” νοείται εκείνη που δεν επηρεάζει σημαντικά τη μάζα, τη ζυγοστάθμιση, τη δομική αντοχή, την αξιοπιστία, τα χαρακτηριστικά λειτουργίας, τον θόρυβο, την απόρριψη καυσίμων, τις εκπομπές καυσαερίων, τα δεδομένα καταλληλότητας λειτουργίας ή άλλα χαρακτηριστικά που επηρεάζουν την αξιοπλοΐα του προϊόντος. Με την επιφύλαξη της παραγράφου 21.A.19, κάθε άλλη τροποποίηση συνιστά “τροποποίηση μείζονος σημασίας” βάσει του παρόντος τμήματος. Οι τροποποιήσεις μείζονος και ελάσσονος σημασίας εγκρίνονται σύμφωνα με την παράγραφο 21.A.95 ή 21.A.97, κατά περίπτωση, και προσδιορίζονται δεόντως.».
               
            
                  19.
               
               
                  Η παράγραφος 21.A.92 αντικαθίσταται από το ακόλουθο κείμενο:
                  «21.A.92   Επιλεξιμότητα
                  
                  
                              α)
                           
                           
                              Μόνο ο κάτοχος πιστοποιητικού τύπου μπορεί να υποβάλει αίτηση για έγκριση τροποποίησης μείζονος σημασίας σε πιστοποιητικό τύπου βάσει του παρόντος τμήματος· όλοι οι άλλοι αιτούντες έγκριση τροποποίησης μείζονος σημασίας σε πιστοποιητικό τύπου υποβάλλουν αίτηση σύμφωνα με το τμήμα Ε.
                           
                        
                              β)
                           
                           
                              Οιοδήποτε φυσικό ή νομικό πρόσωπο μπορεί να υποβάλει αίτηση για έγκριση τροποποίησης ελάσσονος σημασίας σε πιστοποιητικό τύπου σύμφωνα με το παρόν τμήμα.».
                           
                        
            
                  20.
               
               
                  Η παράγραφος 21.A.93 αντικαθίσταται από το ακόλουθο κείμενο:
                  «21.Α.93   Αίτηση
                  
                  Η αίτηση για έγκριση τροποποίησης σε πιστοποιητικό τύπου υποβάλλεται με τη μορφή και τον τρόπο που ορίζει ο Οργανισμός και περιλαμβάνει:
                  
                              α)
                           
                           
                              Περιγραφή της τροποποίησης στην οποία προσδιορίζονται:
                              
                                          1.
                                       
                                       
                                          όλα τα μέρη του σχεδιασμού τύπου και τα εγκεκριμένα εγχειρίδια που επηρεάζονται από την τροποποίηση και
                                       
                                    
                                          2.
                                       
                                       
                                          οι προδιαγραφές πιστοποίησης και οι απαιτήσεις περιβαλλοντικής προστασίας σύμφωνα με τις οποίες έχει σχεδιασθεί η τροποποίηση ώστε να επιτυγχάνεται συμμόρφωση προς την παράγραφο 21.A.101.
                                       
                                    
                        
                              β)
                           
                           
                              Προσδιορισμό των ενδεχόμενων εκ νέου ερευνών οι οποίες είναι απαραίτητες προκειμένου να αποδειχθεί η συμμόρφωση του τροποποιημένου προϊόντος προς τις εφαρμοστέες προδιαγραφές πιστοποίησης και τις απαιτήσεις περιβαλλοντικής προστασίας.
                           
                        
                              γ)
                           
                           
                              Όταν η τροποποίηση επηρεάζει τα δεδομένα καταλληλότητας λειτουργίας, η αίτηση περιλαμβάνει ή συμπληρώνεται μετά την αρχική αίτηση για να συμπεριλάβει τις αναγκαίες τροποποιήσεις στα δεδομένα καταλληλότητας λειτουργίας.».
                           
                        
            
                  21.
               
               
                  Η παράγραφος 21.A.95 αντικαθίσταται από το ακόλουθο κείμενο:
                  «21.A.95   Τροποποιήσεις ελάσσονος σημασίας
                  
                  Οι τροποποιήσεις ελάσσονος σημασίας σε πιστοποιητικό τύπου ταξινομούνται και εγκρίνονται είτε:
                  
                              α)
                           
                           
                              από τον Οργανισμό είτε
                           
                        
                              β)
                           
                           
                              από κατάλληλα εγκεκριμένο φορέα σχεδιασμού βάσει διαδικασίας που συμφωνείται με τον Οργανισμό.».
                           
                        
            
                  22.
               
               
                  Στην παράγραφο 21.A.97, το στοιχείο β) αντικαθίσταται από το ακόλουθο κείμενο:
                  
                              «β)
                           
                           
                              Η έγκριση τροποποίησης μείζονος σημασίας σε πιστοποιητικό τύπου περιορίζεται στη συγκεκριμένη ή στις συγκεκριμένες διαμορφώσεις του πιστοποιητικού τύπου επί των οποίων πραγματοποιείται η τροποποίηση.».
                           
                        
            
                  23.
               
               
                  Η παράγραφος 21.A.101 αντικαθίσταται από το ακόλουθο κείμενο:
                  «21.A.101   Προσδιορισμός των εφαρμοστέων προδιαγραφών πιστοποίησης και των απαιτήσεων περιβαλλοντικής προστασίας
                  
                  
                              α)
                           
                           
                              Ο αιτών έγκριση τροποποίησης σε πιστοποιητικό τύπου αποδεικνύει ότι το τροποποιημένο προϊόν πληροί τις προδιαγραφές πιστοποίησης που εφαρμόζονται για το τροποποιημένο προϊόν και ισχύουν κατά την ημερομηνία υποβολής της αίτησης για τροποποίηση, εκτός εάν ο αιτών επιλέξει τη συμμόρφωση προς προδιαγραφές πιστοποίησης που έχουν υποστεί μεταγενέστερες τροποποιήσεις ή εφόσον απαιτείται βάσει των στοιχείων ε) και στ), καθώς και προς τις εφαρμοστέες απαιτήσεις περιβαλλοντικής προστασίας που ορίζονται στην παράγραφο 21.A.18.
                           
                        
                              β)
                           
                           
                              Κατά παρέκκλιση από το στοιχείο α), ο αιτών μπορεί να αποδείξει ότι το τροποποιημένο προϊόν είναι σύμφωνο με παλαιότερη τροποποίηση των προδιαγραφών πιστοποίησης που αναφέρονται στο στοιχείο α) και οιωνδήποτε άλλων προδιαγραφών πιστοποίησης τις οποίες ο Οργανισμός θεωρεί ότι έχουν άμεση συνάφεια. Ωστόσο, η παλαιότερη τροποποίηση των προδιαγραφών πιστοποίησης δεν πρέπει να είναι προγενέστερη των αντίστοιχων προδιαγραφών πιστοποίησης που ενσωματώνονται διά παραπομπής στο πιστοποιητικό τύπου. Ο αιτών μπορεί να αποδείξει συμμόρφωση προς παλαιότερη τροποποίηση των προδιαγραφών πιστοποίησης για οποιοδήποτε από τα ακόλουθα:
                              
                                          1.
                                       
                                       
                                          Τροποποίηση η οποία δεν κρίνεται σημαντική από τον Οργανισμό. Προκειμένου να προσδιοριστεί εάν η συγκεκριμένη τροποποίηση είναι σημαντική, ο Οργανισμός εξετάζει την εν λόγω τροποποίηση στο πλαίσιο όλων των προηγούμενων σχετικών τροποποιήσεων σχεδιασμού και όλων των σχετικών αναθεωρήσεων των εφαρμοστέων προδιαγραφών πιστοποίησης που ενσωματώνονται στο πιστοποιητικό τύπου για το προϊόν. Οι τροποποιήσεις που πληρούν ένα από τα ακόλουθα κριτήρια θεωρούνται αυτοδικαίως σημαντικές:
                                          
                                                      i)
                                                   
                                                   
                                                      δεν διατηρείται η γενική διαμόρφωση ή οι αρχές κατασκευής·
                                                   
                                                
                                                      ii)
                                                   
                                                   
                                                      οι παραδοχές που ελήφθησαν υπόψη για την πιστοποίηση του προϊόντος που πρόκειται να τροποποιηθεί δεν παραμένουν σε ισχύ.
                                                   
                                                
                                    
                                          2.
                                       
                                       
                                          Κάθε τμήμα, σύστημα, εξάρτημα ή εξοπλισμός που ο Οργανισμός κρίνει ότι δεν επηρεάζεται από την τροποποίηση.
                                       
                                    
                                          3.
                                       
                                       
                                          Κάθε τμήμα, σύστημα, εξάρτημα ή εξοπλισμός που επηρεάζεται από την τροποποίηση και για το οποίο ο Οργανισμός κρίνει ότι η συμμόρφωση προς τις προδιαγραφές πιστοποίησης που αναφέρονται στο στοιχείο α) δεν θα συνέβαλε σημαντικά στο επίπεδο ασφαλείας του τροποποιημένου προϊόντος ή δεν θα ήταν πρακτικά εφαρμόσιμη.
                                       
                                    
                        
                              γ)
                           
                           
                              Ο αιτών έγκριση τροποποίησης σε αεροσκάφος (εκτός των στροφειόπτερων) μέγιστου βάρους έως 2 722 kg (6 000 lbs) ή σε μη στροβιλοκίνητο στροφειόπτερο μέγιστου βάρους έως 1 361 kg (3 000 lbs) μπορεί να αποδείξει ότι το τροποποιημένο προϊόν πληροί τη βάση πιστοποίησης τύπου που ενσωματώνεται διά παραπομπής στο πιστοποιητικό τύπου. Ωστόσο, εφόσον ο Οργανισμός κρίνει ότι η τροποποίηση είναι σημαντική σε ένα τμήμα, μπορεί να υποδείξει τη συμμόρφωση προς την τροποποίηση της βάσης πιστοποίησης τύπου η οποία ενσωματώνεται διά παραπομπής στο πιστοποιητικό τύπου που ισχύει κατά την ημερομηνία υποβολής της αίτησης, καθώς και τη συμμόρφωση προς οιεσδήποτε προδιαγραφές πιστοποίησης που ο Οργανισμός κρίνει ότι έχουν άμεση συνάφεια, εκτός εάν ο ίδιος κρίνει επίσης ότι η συμμόρφωση προς την εν λόγω τροποποίηση ή τις προδιαγραφές πιστοποίησης δεν θα συνέβαλε σημαντικά στο επίπεδο ασφαλείας του τροποποιημένου προϊόντος ή δεν θα ήταν πρακτικά εφαρμόσιμη.
                           
                        
                              δ)
                           
                           
                              Εφόσον ο Οργανισμός κρίνει ότι οι προδιαγραφές πιστοποίησης που ισχύουν κατά την ημερομηνία υποβολής της αίτησης για την τροποποίηση δεν παρέχουν επαρκή πρότυπα ως προς την προτεινόμενη τροποποίηση, ο αιτών συμμορφώνεται προς οιουσδήποτε ειδικούς όρους και τροποποιήσεις των εν λόγω ειδικών όρων, που καθορίζονται σύμφωνα με τις διατάξεις της παραγράφου 21.A.16B, ώστε να εξασφαλίζεται επίπεδο ασφαλείας ισοδύναμο με αυτό που ορίζουν οι προδιαγραφές πιστοποίησης που ισχύουν κατά την ημερομηνία υποβολής της αίτησης για την τροποποίηση.
                           
                        
                              ε)
                           
                           
                              Η αίτηση για τροποποίηση σε πιστοποιητικό τύπου μεγάλων αεροπλάνων και μεγάλων στροφειόπτερων ισχύει για πέντε έτη, ενώ η αίτηση για τροποποίηση σε οιοδήποτε άλλο πιστοποιητικό τύπου ισχύει για τρία έτη. Σε περίπτωση που η τροποποίηση δεν έχει εγκριθεί ή είναι προφανές ότι δεν θα εγκριθεί εντός της προθεσμίας που ορίζεται στο παρόν στοιχείο, ο αιτών μπορεί:
                              
                                          1.
                                       
                                       
                                          να υποβάλει νέα αίτηση για τροποποίηση σε πιστοποιητικό τύπου και να συμμορφωθεί προς όλες τις διατάξεις του στοιχείου α) που ισχύουν για την αρχική αίτηση τροποποίησης ή
                                       
                                    
                                          2.
                                       
                                       
                                          να ζητήσει παράταση της αρχικής αίτησης και να συμμορφωθεί προς τις διατάξεις του στοιχείου α) σχετικά με την ημερομηνία έναρξης της ισχύος της αίτησης, η οποία επιλέγεται από τον αιτούντα και δεν είναι προγενέστερη της ημερομηνίας που προηγείται της ημερομηνίας έγκρισης της τροποποίησης εντός της προθεσμίας που ορίζεται στο παρόν στοιχείο για την αρχική αίτηση τροποποίησης.
                                       
                                    
                        
                              στ)
                           
                           
                              Εάν ο αιτών επιλέξει να συμμορφωθεί προς προδιαγραφή πιστοποίησης περιλαμβανόμενη σε τροποποίηση των προδιαγραφών πιστοποίησης που τέθηκε σε ισχύ μετά την υποβολή της αίτησης τροποποίησης τύπου, ο αιτών πρέπει επίσης να συμμορφωθεί προς κάθε άλλη προδιαγραφή πιστοποίησης που ο Οργανισμός κρίνει ότι σχετίζεται άμεσα.
                           
                        
                              ζ)
                           
                           
                              Όταν η αίτηση για τροποποίηση σε πιστοποιητικό τύπου για αεροσκάφος περιλαμβάνει ή συμπληρώνεται μετά την αρχική αίτηση ώστε να συμπεριλάβει τροποποιήσεις στα δεδομένα καταλληλότητας λειτουργίας, η βάση πιστοποίησης δεδομένων καταλληλότητας λειτουργίας ορίζεται σύμφωνα με τα στοιχεία α), β), γ), δ) και στ) ανωτέρω.».
                           
                        
            
                  24.
               
               
                  Η παράγραφος 21.A.103 αντικαθίσταται από το ακόλουθο κείμενο:
                  «21.A.103   Έκδοση της έγκρισης
                  
                  
                              α)
                           
                           
                              Ο αιτών δικαιούται να εξασφαλίσει από τον Οργανισμό την έγκριση τροποποίησης μείζονος σημασίας σε πιστοποιητικό τύπου, αφού:
                              
                                          1.
                                       
                                       
                                          υποβάλει τη δήλωση που αναφέρεται στην παράγραφο 21.A.20 στοιχείο δ) και
                                       
                                    
                                          2.
                                       
                                       
                                          αποδειχθεί ότι:
                                          
                                                      i)
                                                   
                                                   
                                                      το τροποποιημένο προϊόν πληροί τις εφαρμοστέες προδιαγραφές πιστοποίησης και τις απαιτήσεις περιβαλλοντικής προστασίας, όπως ορίζεται στην παράγραφο 21.A.101,
                                                   
                                                
                                                      ii)
                                                   
                                                   
                                                      οιαδήποτε διάταξη περί αξιοπλοΐας προς την οποία δεν υπάρχει συμμόρφωση αντισταθμίζεται με παράγοντες που παρέχουν ισοδύναμο επίπεδο ασφάλειας και
                                                   
                                                
                                                      iii)
                                                   
                                                   
                                                      κανένα στοιχείο ή χαρακτηριστικό δεν καθιστά το προϊόν μη ασφαλές για τις χρήσεις για τις οποίες ζητείται η πιστοποίηση·
                                                   
                                                
                                    
                                          3.
                                       
                                       
                                          σε περίπτωση που μια τροποποίηση επηρεάζει τα δεδομένα καταλληλότητας λειτουργίας, καταδεικνύεται ότι οι απαραίτητες τροποποιήσεις στα δεδομένα καταλληλότητας λειτουργίας είναι σύμφωνες με την ισχύουσα βάση πιστοποίησης δεδομένων καταλληλότητας λειτουργίας που ορίζεται σύμφωνα με την παράγραφο 21.A.101 στοιχείο ζ)·
                                       
                                    
                                          4.
                                       
                                       
                                          κατά παρέκκλιση από το σημείο 3 και κατόπιν αιτήματος του αιτούντα που συμπεριλαμβάνεται στη δήλωση που αναφέρεται στην παράγραφο 21.A.20 στοιχείο δ), επιτρέπεται να εγκριθεί τροποποίηση μείζονος σημασίας σε πιστοποιητικό τύπου αεροσκάφους προτού καταδειχθεί η συμμόρφωση προς την ισχύουσα βάση πιστοποίησης δεδομένων καταλληλότητας λειτουργίας, υπό την προϋπόθεση ότι ο αιτών καταδείξει τη συμμόρφωση προς τη βάση πιστοποίησης δεδομένων καταλληλότητας λειτουργίας προτού να καταστεί πραγματικά απαραίτητη η χρήση των δεδομένων καταλληλότητας λειτουργίας.
                                       
                                    
                        
                              β)
                           
                           
                              Τροποποίηση ελάσσονος σημασίας σε πιστοποιητικό τύπου εγκρίνεται σύμφωνα με την παράγραφο 21.A.95 μόνο εφόσον αποδειχθεί ότι το τροποποιημένο προϊόν πληροί τις εφαρμοστέες προδιαγραφές πιστοποίησης, όπως ορίζεται στην παράγραφο 21.A.101.».
                           
                        
            
                  25.
               
               
                  Η παράγραφος 21.A.105 αντικαθίσταται από το ακόλουθο κείμενο:
                  «21.A.105   Τήρηση αρχείων
                  
                  Για κάθε τροποποίηση, ο αιτών θέτει στη διάθεση του Οργανισμού όλες τις σχετικές πληροφορίες σχεδιασμού, τα σχέδια και τις εκθέσεις δοκιμών, συμπεριλαμβανομένων των αρχείων επιθεώρησης για το τροποποιημένο προϊόν που υπεβλήθη σε δοκιμές· τα ανωτέρω έγγραφα φυλάσσονται με σκοπό να παρέχονται πληροφορίες που είναι απαραίτητες για την εξασφάλιση της διαρκούς αξιοπλοΐας και της συνεχούς ισχύος των δεδομένων καταλληλότητας λειτουργίας του τροποποιημένου προϊόντος, καθώς και της συμμόρφωσής του με τις εφαρμοστέες απαιτήσεις περιβαλλοντικής προστασίας».
               
            
                  26.
               
               
                  Στην παράγραφο 21.A.107, το στοιχείο α) αντικαθίσταται από το ακόλουθο κείμενο:
                  
                              «α)
                           
                           
                              Ο κάτοχος έγκρισης για τροποποίηση ελάσσονος σημασίας σε πιστοποιητικό τύπου παρέχει τουλάχιστον μία σειρά των σχετικών παραλλαγών, εφόσον υπάρχουν, των οδηγιών διαρκούς αξιοπλοΐας για το προϊόν στο οποίο πρόκειται να ενσωματωθεί η τροποποίηση ελάσσονος σημασίας, οι οποίες έχουν συνταχθεί σύμφωνα με την εφαρμοστέα βάση πιστοποίησης τύπου, σε κάθε γνωστό ιδιοκτήτη ενός ή περισσότερων αεροσκαφών ή κινητήρων ή ελίκων όπου ενσωματώνεται η τροποποίηση ελάσσονος σημασίας· οι εν λόγω παραλλαγές των οδηγιών παρέχονται κατά την παράδοση, ή κατά την έκδοση του πρώτου πιστοποιητικού αξιοπλοΐας του συγκεκριμένου αεροσκάφους, ανάλογα με ποιο γεγονός από τα ανωτέρω λαμβάνει χώρα σε μεταγενέστερο χρόνο, ενώ στη συνέχεια ο κάτοχος πιστοποιητικού τύπου, κατόπιν αίτησης, θέτει τις εν λόγω παραλλαγές των οδηγιών στη διάθεση κάθε τρίτου προσώπου το οποίο καλείται να συμμορφωθεί προς οιονδήποτε όρο των εν λόγω οδηγιών.».
                           
                        
            
                  27.
               
               
                  Προστίθεται η ακόλουθη παράγραφος 21.A.108:
                  «21.A.108   Διαθεσιμότητα δεδομένων καταλληλότητας λειτουργίας
                  
                  Σε περίπτωση που μια τροποποίηση επηρεάζει τα δεδομένα καταλληλότητας λειτουργίας, ο κάτοχος της έγκρισης για τροποποίηση ελάσσονος σημασίας θέτει:
                  
                              α)
                           
                           
                              τουλάχιστον ένα σύνολο τροποποιήσεων στα δεδομένα καταλληλότητας λειτουργίας που έχουν καταρτιστεί σύμφωνα με την εφαρμοστέα βάση πιστοποίησης καταλληλότητας λειτουργίας στη διάθεση όλων των γνωστών φορέων εκμετάλλευσης των τροποποιημένων αεροσκαφών στην ΕΕ, προτού να καταστεί απαραίτητη η χρήση των δεδομένων καταλληλότητας λειτουργίας από φορέα εκπαίδευσης ή φορέα εκμετάλλευσης της ΕΕ, και
                           
                        
                              β)
                           
                           
                              κάθε περαιτέρω τροποποίηση στα σχετικά δεδομένα καταλληλότητας λειτουργίας, στη διάθεση όλων των γνωστών φορέων εκμετάλλευσης των τροποποιημένων αεροσκαφών στην ΕΕ, και
                           
                        
                              γ)
                           
                           
                              εφόσον ζητηθεί, τα σχετικά μέρη των τροποποιήσεων που αναφέρονται στα στοιχεία α) και β) παραπάνω στη διάθεση:
                              
                                          1.
                                       
                                       
                                          της αρμόδιας αρχής που είναι υπεύθυνη για την εξακρίβωση της συμμόρφωσης με ένα ή περισσότερα στοιχεία των επηρεαζόμενων δεδομένων καταλληλότητας λειτουργίας και
                                       
                                    
                                          2.
                                       
                                       
                                          κάθε προσώπου που απαιτείται να συμμορφώνεται με ένα ή περισσότερα στοιχεία αυτού του συνόλου δεδομένων καταλληλότητας λειτουργίας.».
                                       
                                    
                        
            
                  28.
               
               
                  Η παράγραφος 21.A.109 αντικαθίσταται από το ακόλουθο κείμενο:
                  «21.A.109   Υποχρεώσεις και επισήμανση EPA
                  
                  Ο κάτοχος έγκρισης για τροποποίηση ελάσσονος σημασίας σε πιστοποιητικό τύπου:
                  
                              α)
                           
                           
                              αναλαμβάνει τις υποχρεώσεις που ορίζονται στις παραγράφους 21.A.4, 21.A.105, 21.A.107 και 21.A.108, και
                           
                        
                              β)
                           
                           
                              καθορίζει την επισήμανση, συμπεριλαμβανομένων των γραμμάτων EPA (European Part Approval, ευρωπαϊκή έγκριση εξαρτήματος), σύμφωνα με την παράγραφο 21.A.804 στοιχείο α).».
                           
                        
            
                  29.
               
               
                  Η παράγραφος 21.A.111 αντικαθίσταται από το ακόλουθο κείμενο:
                  «21.A.111   Πεδίο εφαρμογής
                  
                  Το παρόν τμήμα ορίζει τη διαδικασία έγκρισης τροποποιήσεων μείζονος σημασίας στο πιστοποιητικό τύπου σύμφωνα με τις διαδικασίες που εφαρμόζονται για τα συμπληρωματικά πιστοποιητικά τύπου, και ορίζει επίσης τα δικαιώματα και τις υποχρεώσεις των αιτούντων και των κατόχων των εν λόγω πιστοποιητικών.».
               
            
                  30.
               
               
                  Στην παράγραφο 21.A.113, το στοιχείο β) αντικαθίσταται από το ακόλουθο κείμενο:
                  
                              «β)
                           
                           
                              Η αίτηση για τη χορήγηση συμπληρωματικού πιστοποιητικού τύπου περιλαμβάνει τις περιγραφές, τον προσδιορισμό και τις τροποποιήσεις στα δεδομένα καταλληλότητας λειτουργίας που απαιτούνται από την παράγραφο 21Α.93. Επιπλέον, η αίτηση αυτή περιλαμβάνει στοιχεία που τεκμηριώνουν την επάρκεια των πληροφοριών που αποτελούν τη βάση των ανωτέρω· τα εν λόγω στοιχεία παρέχονται είτε από τον ίδιο τον αιτούντα είτε μέσω διακανονισμού με τον κάτοχο του πιστοποιητικού τύπου.».
                           
                        
            
                  31.
               
               
                  Στην παράγραφο 21.A.118Α, το στοιχείο α) αντικαθίσταται από το ακόλουθο κείμενο:
                  
                              «α)
                           
                           
                              αναλαμβάνει τις υποχρεώσεις:
                              
                                          1.
                                       
                                       
                                          που καθορίζονται στις παραγράφους 21.Α.3Α, 21.A.3B, 21.A.4, 21.A.105, 21.A.119, 21.A.120A και 21.A.120B·
                                       
                                    
                                          2.
                                       
                                       
                                          που απορρέουν από τη συνεργασία με τον κάτοχο πιστοποιητικού τύπου σύμφωνα με την παράγραφο 21.A.115 στοιχείο δ) σημείο 2·
                                       
                                    και για τον σκοπό αυτόν συνεχίζει να πληροί τα κριτήρια που καθορίζονται στην παράγραφο 21.A.112B·».
                           
                        
            
                  32.
               
               
                  Η παράγραφος 21.A.119 αντικαθίσταται από το ακόλουθο κείμενο:
                  «21.A.119   Εγχειρίδια
                  
                  Ο κάτοχος συμπληρωματικού πιστοποιητικού τύπου συντάσσει, τηρεί και επικαιροποιεί τα πρωτότυπα των παραλλαγών τα οποία περιέχονται στα εγχειρίδια που απαιτούνται από την ισχύουσα βάση πιστοποίησης τύπου, την εφαρμοστέα βάση πιστοποίησης δεδομένων καταλληλότητας λειτουργίας και τις απαιτήσεις περιβαλλοντικής προστασίας για το προϊόν και τα οποία είναι αναγκαία για την κατοχύρωση των τροποποιήσεων που εισάγονται σύμφωνα με το συμπληρωματικό πιστοποιητικό τύπου· επίσης παρέχει στον Οργανισμό αντίγραφα των εν λόγω εγχειριδίων, μετά από αίτησή του.».
               
            
                  33.
               
               
                  Στην παράγραφο 21.A.120, ο τίτλος αντικαθίσταται από τον ακόλουθο:
                  «21.A.120A   Οδηγίες διαρκούς αξιοπλοΐας».
               
            
                  34.
               
               
                  Στο τμήμα Ε, προστίθεται η ακόλουθη παράγραφος 21.A.120B:
                  «21.A.120B   Διαθεσιμότητα δεδομένων καταλληλότητας λειτουργίας
                  
                  Σε περίπτωση που μια τροποποίηση επηρεάζει τα δεδομένα καταλληλότητας λειτουργίας, ο κάτοχος του συμπληρωματικού πιστοποιητικού τύπου θέτει:
                  
                              α)
                           
                           
                              τουλάχιστον ένα σύνολο τροποποιήσεων στα δεδομένα καταλληλότητας λειτουργίας που έχουν καταρτιστεί σύμφωνα με την εφαρμοστέα βάση πιστοποίησης καταλληλότητας λειτουργίας στη διάθεση όλων των γνωστών φορέων εκμετάλλευσης των τροποποιημένων αεροσκαφών στην ΕΕ, προτού να καταστεί απαραίτητη η χρήση των δεδομένων καταλληλότητας λειτουργίας από φορέα εκπαίδευσης ή φορέα εκμετάλλευσης της ΕΕ, και
                           
                        
                              β)
                           
                           
                              κάθε περαιτέρω τροποποίηση στα επηρεαζόμενα δεδομένα καταλληλότητας λειτουργίας, στη διάθεση όλων των γνωστών φορέων εκμετάλλευσης των τροποποιημένων αεροσκαφών στην ΕΕ, και
                           
                        
                              γ)
                           
                           
                              εφόσον ζητηθεί, τα σχετικά μέρη των τροποποιήσεων που αναφέρονται στα στοιχεία α) και β) παραπάνω στη διάθεση:
                              
                                          1.
                                       
                                       
                                          της αρμόδιας αρχής που είναι υπεύθυνη για την εξακρίβωση της συμμόρφωσης με ένα ή περισσότερα στοιχεία των επηρεαζόμενων δεδομένων καταλληλότητας λειτουργίας και
                                       
                                    
                                          2.
                                       
                                       
                                          κάθε προσώπου που απαιτείται να συμμορφώνεται με ένα ή περισσότερα στοιχεία αυτού του συνόλου δεδομένων καταλληλότητας λειτουργίας.».
                                       
                                    
                        
            
                  35.
               
               
                  Στην παράγραφο 21.A.174 στοιχείο β) σημείο 2, η περίπτωση iii) αντικαθίσταται από το ακόλουθο κείμενο:
                  
                              «iii)
                           
                           
                              το εγχειρίδιο πτήσης, εφόσον απαιτείται από τις ισχύουσες προδιαγραφές πιστοποίησης για το συγκεκριμένο αεροσκάφος·».
                           
                        
            
                  36.
               
               
                  Στην παράγραφο 21.A.239 στοιχείο α), το σημείο 1 αντικαθίσταται από το ακόλουθο κείμενο:
                  
                              «1.
                           
                           
                              να εξασφαλίζει ότι ο σχεδιασμός των προϊόντων, των εξαρτημάτων και του εξοπλισμού ή η τροποποίηση του σχεδιασμού αυτών είναι σύμφωνη με την εφαρμοστέα βάση πιστοποίησης τύπου, την εφαρμοστέα βάση πιστοποίησης δεδομένων καταλληλότητας λειτουργίας και τις απαιτήσεις περιβαλλοντικής προστασίας· και».
                           
                        
            
                  37.
               
               
                  Η παράγραφος 21.A.245 αντικαθίσταται από το ακόλουθο κείμενο:
                  «21.A.245   Απαιτήσεις έγκρισης
                  
                  Ο φορέας σχεδιασμού αποδεικνύει, βάσει των πληροφοριών που υποβάλλονται σύμφωνα με την παράγραφο 21.A.243, ότι πέραν της συμμόρφωσης με την παράγραφο 21.A.239:
                  
                              α)
                           
                           
                              το προσωπικό όλων των τεχνικών τμημάτων είναι επαρκές σε αριθμό, διαθέτει επαρκή πείρα και είναι κατάλληλα εξουσιοδοτημένο ώστε να εκτελεί τα επιμέρους καθήκοντά του και τα εν λόγω καθήκοντα, σε συνδυασμό με τις εγκαταστάσεις, τα μέσα και τον εξοπλισμό είναι επαρκή για να καταστήσουν το προσωπικό ικανό να επιτύχει τους στόχους που αφορούν την αξιοπλοΐα, την καταλληλότητα λειτουργίας και την προστασία του περιβάλλοντος για το προϊόν·
                           
                        
                              β)
                           
                           
                              υπάρχει πλήρης και αποτελεσματικός συντονισμός μεταξύ των τμημάτων, καθώς και εντός των τμημάτων, όσον αφορά θέματα αξιοπλοΐας, καταλληλότητας λειτουργίας και προστασίας του περιβάλλοντος.».
                           
                        
            
                  38.
               
               
                  Η παράγραφος 21.A.247 αντικαθίσταται από το ακόλουθο κείμενο:
                  «21.Α.247   Τροποποιήσεις στο σύστημα διασφάλισης σχεδιασμού
                  
                  Μετά την έκδοση έγκρισης φορέα σχεδιασμού, κάθε τροποποίηση στο σύστημα διασφάλισης σχεδιασμού η οποία κρίνεται ως σημαντική για την απόδειξη συμμόρφωσης ή για την αξιοπλοΐα και την καταλληλότητα λειτουργίας του προϊόντος, καθώς και την περιβαλλοντική προστασία που παρέχει, εγκρίνεται από τον Οργανισμό. Η αίτηση για χορήγηση έγκρισης υποβάλλεται εγγράφως στον Οργανισμό, ενώ ο φορέας σχεδιασμού αποδεικνύει στον Οργανισμό, στο πλαίσιο της υποβολής προτεινόμενων τροποποιήσεων στο εγχειρίδιο και πριν από την εφαρμογή των τροποποιήσεων αυτών, ότι θα εξακολουθήσει να συμμορφώνεται προς τον παρόν τμήμα και μετά την εφαρμογή των τροποποιήσεων.».
               
            
                  39.
               
               
                  Η παράγραφος 21.A.251 αντικαθίσταται από το ακόλουθο κείμενο:
                  «21.Α.251   Όροι έγκρισης
                  
                  Στους όρους έγκρισης προσδιορίζονται οι τύποι των εργασιών σχεδιασμού, οι κατηγορίες προϊόντων, εξαρτημάτων και εξοπλισμού για τα οποία ο φορέας σχεδιασμού διαθέτει έγκριση φορέα σχεδιασμού, καθώς και οι αρμοδιότητες και τα καθήκοντα για την άσκηση των οποίων ο φορέας έχει λάβει σχετική έγκριση, όσον αφορά την αξιοπλοΐα, την καταλληλότητα λειτουργίας και τα χαρακτηριστικά εκπομπών θορύβου, απόρριψης καυσίμων και εκπομπών καυσαερίων των προϊόντων. Για τη χορήγηση έγκρισης φορέα σχεδιασμού που καλύπτει πιστοποίηση τύπου ή εξουσιοδότηση ETSO για βοηθητική μονάδα ισχύος (APU), οι όροι έγκρισης περιλαμβάνουν επιπλέον κατάλογο των προϊόντων ή των APU. Οι εν λόγω όροι αποτελούν μέρος της έγκρισης του φορέα σχεδιασμού.».
               
            
                  40.
               
               
                  Η παράγραφος 21.A.263 τροποποιείται ως εξής:
                  
                              α)
                           
                           
                              το σημείο 2 του στοιχείου β) αντικαθίσταται από το ακόλουθο κείμενο:
                              
                                          «2.
                                       
                                       
                                          πιστοποιητικού τύπου ή έγκριση τροποποίησης μείζονος σημασίας σε πιστοποιητικό τύπου· ή»·
                                       
                                    
                        
                              β)
                           
                           
                              τα σημεία 1 και 2 του στοιχείου γ) αντικαθίστανται από το ακόλουθο κείμενο:
                              
                                          «1.
                                       
                                       
                                          να ταξινομεί τροποποιήσεις στο πιστοποιητικό τύπου και επισκευές ως “μείζονος σημασίας” ή “ελάσσονος σημασίας”·
                                       
                                    
                                          2.
                                       
                                       
                                          να εγκρίνει τροποποιήσεις ελάσσονος σημασίας στο πιστοποιητικό τύπου και επισκευές ελάσσονος σημασίας·».
                                       
                                    
                        
            
                  41.
               
               
                  Στην παράγραφο 21.A.435, το στοιχείο α) αντικαθίσταται από το ακόλουθο κείμενο:
                  
                              «α)
                           
                           
                              Μια επισκευή μπορεί να είναι “μείζονος σημασίας” ή “ελάσσονος σημασίας”. Η ταξινόμηση γίνεται σύμφωνα με τα κριτήρια της παραγράφου 21.A.91 σχετικά με την τροποποίηση στο πιστοποιητικό τύπου.».
                           
                        
            
                  42.
               
               
                  Στην παράγραφο 21.A.604, το στοιχείο α) αντικαθίσταται από το ακόλουθο κείμενο:
                  
                              «α)
                           
                           
                              ισχύουν οι παράγραφοι 21.A.15, 21.A.16B, 21.A.17A, 21.A.17B, 21.A.20, 21.A.21, 21.A.31, 21.A.33, 21.A.44 κατά παρέκκλιση των παραγράφων 21.A.603, 21.A.606 στοιχείο γ), 21.A.610 και 21.A.615, με εξαίρεση ότι αντί για το πιστοποιητικό τύπου εκδίδεται εξουσιοδότηση ETSO σύμφωνα με την παράγραφο 21.A.606·».
                           
                        
            
                  43.
               
               
                  Στην ενότητα Β του παραρτήματος I (μέρος 21), το τμήμα Δ τροποποιείται ως εξής:
                  
                              α)
                           
                           
                              Η υφιστάμενη πρόταση «Ισχύουν οι διοικητικές διαδικασίες που έχει καθορίσει ο Οργανισμός.» διαγράφεται.
                           
                        
                              β)
                           
                           
                              Προστίθεται η ακόλουθη παράγραφος 21.B.70:
                              «21.B.70   Έγκριση τροποποιήσεων σε πιστοποιητικά τύπου
                              
                              Η έγκριση των τροποποιήσεων στα δεδομένα καταλληλότητας λειτουργίας συμπεριλαμβάνεται στην έγκριση τροποποίησης στο πιστοποιητικό τύπου. Ωστόσο, ο Οργανισμός χρησιμοποιεί χωριστή διαδικασία ταξινόμησης και έγκρισης για τροποποιήσεις σε δεδομένα καταλληλότητας λειτουργίας.»·
                           
                        
            
                  44.
               
               
                  Στην παράγραφο 21.B.326 στοιχείο β) σημείο 1, η περίπτωση iii) αντικαθίσταται από το ακόλουθο κείμενο:
                  
                              «iii)
                           
                           
                              το αεροσκάφος έχει επιθεωρηθεί σύμφωνα με τις εφαρμοστέες διατάξεις του παραρτήματος I (μέρος Μ) του κανονισμού (ΕΚ) αριθ. 2042/2003·».
                           
                        
            
                  45.
               
               
                  Στην παράγραφο 21.B.327 στοιχείο α) σημείο 2 περίπτωση i), η υποπερίπτωση Γ αντικαθίσταται από το ακόλουθο κείμενο:
                  
                              «Γ.
                           
                           
                              το αεροσκάφος έχει επιθεωρηθεί σύμφωνα με τις εφαρμοστέες διατάξεις του παραρτήματος I (μέρος Μ) του κανονισμού (ΕΚ) αριθ. 2042/2003·».
                           
                        
            
                  46.
               
               
                  Στο προσάρτημα I, τα πεδία 14α, 14β, 14γ, 14δ και 14ε του Εντύπου 1 του EASA επισημαίνονται με γκρίζα σκίαση.
               
            
                  47.
               
               
                  Στο προσάρτημα I, η εισαγωγική φράση των οδηγιών χρήσης του Εντύπου 1 του EASA αντικαθίσταται από το ακόλουθο κείμενο:
                  «Οι παρούσες οδηγίες αφορούν μόνον τη χρήση του Εντύπου 1 του EASA για λόγους παραγωγής. Εφιστάται η προσοχή στο προσάρτημα II του παραρτήματος I (μέρος M) του κανονισμού (ΕΚ) αριθ. 2042/2003, το οποίο καλύπτει τη χρήση του Εντύπου 1 του EASA για λόγους συντήρησης.».